Carolina M. Maier vinder pris: “Sjældent har man set et så stærkt og flot selvhad, som hos hende…”

For omkring 15 år siden lavede undertegnede og andre førstegenerations-højrebloggere lignende aktioner, men ingen gør det bedre end Generation Identitær. Humor er et fantastisk våben, og slår langt hårdere end totenschlægere.

Fantastisk happening af Generation Identitær – Årets udskiftningspris 2019.

“Generation Identitær uddeler årets pris for befolkningsudskiftning til Alternativets politiske ordfører og rejsedronning, Carolina Magdalene Maier. Maier får prisen for at utrætteligt modarbejde den danske befolknings interesser, samt for hendes imponerende foragt for sit eget folk.

Der er flere ting, der har gjort at juryen har besluttet, at den ekstremt kosmopolitiske Maier skal have udskiftningsprisen 2019, men der er især visse episoder, der har gjort at hun har overhalet alle andre konkurrenter. I februar måned besteg Carolina Magdalene Maier således Folketingets talerstol, for i klare og rene toner at hylde udskiftningen af den danske befolkning med disse ord:

‘Det, der ændrer sammensætningen i et land, er jo delvis landets lovgivning. Det medgiver jeg gerne, og der kan være masser af problemer med den gamle lov, man lavede i 1983. Men det, der ændrer sammensætningen i et land, er jo primært det omgivende samfund, det vil sige det internationale samfund, som vi som land er en del af. Vi kan jo ikke styre, hvad der sker ude i verden, medmindre vi lukker os om os selv, og jeg er helt med på, at det er Dansk Folkepartis største ønske. Det er ikke vores ønske. Vi vil egentlig gerne stadig væk være en international stormagt i Danmark. Ja, det betyder, at vi ændrer sammensætningen i vores land, og det gør vi med glæde.‘

Maier er jo langt fra den eneste politiker, som aktivt arbejder for en befolkningsudskiftning i Danmark, men det der er med til at adskille hende fra de andre, er den oprigtige glæde hun udstråler ved sit eget folks destruktion. Sjældent har man set et så stærkt og flot selvhad, som hos hende, og det skal man naturligvis belønnes for. Det er trods alt de færreste, der alligevel stiller sig op og fejrer befolkningsudskiftningen på den måde. Rigtigt flot og ekstremt progressivt! …

Herfra skal lyde tak og masser af respekt for Maier og hendes indsats for udskiftning af danskerne. Vi håber at prisen og blomsterne bringer glæde i hendes verdensborger-hjerte.”